একাদশ সংসদ নির্বাচনের আর মাত্র ৯০ দিন বাকি। নির্বাচন কমিশন সচিব বলেছেন ডিসেম্বরেই নির্বাচন হবে। নির্বাচন করার বাধ্যবাধকতাও রয়েছে। প্রধানমন্ত্রী শেখ হাসিনা গণভবনে সংবাদ সম্মেলনে সুস্পষ্টভাবে দৃঢ়তা নিয়েই বলেছেন, কোনও শক্তিই নির্বাচন ঠেকাতে পারবে না। সরকারের দৃঢ়তা দেখে মনে হচ্ছে ডিসেম্বরেই একাদশ জাতীয় সংসদের নির্বাচন হবে। জাতীয় পার্টিও নির্বাচনের প্রস্তুতি নিচ্ছে। গত ৭ সেপ্টেম্বর হুসেইন মুহম্মদ এরশাদ তার নির্বাচনি কেন্দ্রে (ঢাকা-১৭) মিছিলও করেছেন। সাধারণ সম্পাদক ওবায়দুল কাদেরের নেতৃত্বে ট্রেনযাত্রা করে প্রচারণার কাজ আরম্ভ করেছে আওয়ামী লীগ। কিন্তু বিপরীতে আমরা কী দেখছি? বিএনপি বলছে- (১) নির্বাচনের আগে খালেদা জিয়ার মুক্তি, (২) প্রধানমন্ত্রীর পদত্যাগ ও নিরপেক্ষ সরকার গঠন, (৩) নির্বাচন কমিশন পুনর্গঠন, (৪) সংসদ ভেঙে দেওয়া, এবং (৫) নির্বাচনের সময় সামরিক বাহিনী নিয়োগ ও ম্যাজিস্ট্রেজি ক্ষমতা প্রদান ইত্যাদি দাবি পূরণ না হলে তারা নির্বাচনে অংশগ্রহণ করবে না। মনে হতে পারে বিএনপি ২০১৪ সালের ৫ জানুয়ারির নির্বাচনের মতো নির্বাচন প্রতিহত করার উদ্যোগ নেবে। আবার দেখছি তারা ভেতরে ভেতরে নির্বাচনের প্রস্তুতিও নিচ্ছে। প্রার্থী তালিকা পত্রিকায় আসছে। সম্ভাব্য প্রার্থীরা কেন্দ্রে আসা যাওয়া শুরু করেছেন। খোলা চোখে বিএনপির অবস্থা পর্যালোচনা…